Kamelia. Camelia Adina Hora (1986-yil 5-sentyabrda tugʻilgan; Kamelia nomi bilan tanilgan) – ruminiyalik xonanda. Faoliyati. Camelia Adina Hora 1986-yil 5-sentyabrda Shtei shahrida tugʻilgan. U 14 yoshida qoʻshiq aytishni boshlagan hamda ukasi, bastakor va prodyuser George Hora bilan birgalikda „DGTAL“ deb nomlangan guruh tuzgan. Kamelia Megastar tanlovida (2006—2007) qatnashgan. Shuningdek, Ruminiyaning „Simplu“ guruhining gastrollaridan birida ham ishtirok etgan. Kamelia reper Puya va George Hora bilan hamkorlik qilishni boshlaganidan keyin mashhurlikka erisha boshlagan. 2009-yilda uning „Change“ qoʻshigʻi Ruminiyada eng koʻp tinglangan qoʻshiqlar orasida 19-oʻrinni egallagan. 2010-yilda esa xuddi shu qoʻshiq 48-oʻrinni band qilgan. Xuddi shu yili, Puya bilan hamkorlikda chiqarilgan „V. I. P.“ qoʻshigʻi ushbu reytingda 21-oʻrinni egallagan. 2014-yilda Kamelia Ruminiyada eng koʻp tinglangan 100 ta qoʻshiq reytingida Vescan bilan birga kuylagan „Piesa mea preferată“ qoʻshigʻi bilan 30-oʻrinni egallagan. Kamelia 2014-yil avgust oyida Media Music Awards tanlovida Fans Like Award mukofotiga nomzod boʻlgan. 2010–2017-yillar oraligʻida Kamelia „V. I. P.“, „Come again“, „Prima oara“, „Vara rece“, „Piesa mea preferata“ va „Amor“ kabi bir nechta muvaffaqiyatli taronalarini chiqargan.